

        4. melléklet a 123-72/2023 előterjesztéshez
ELLÁTÁSI SZERZŐDÉS

amely létrejött egyrészről 

Budapest Főváros XIV. Kerület Zugló Önkormányzata
Székhely: 1145 Budapest, Pétervárad utca 2.

Adószám: 15735777-2-42

KSH statisztikai számjele: 15514004841132101

Képviseli: Horváth Csaba polgármester megbízásából Horváth Zsolt alpolgármester,
mint a szolgáltatást igénybevevő (a továbbiakban: Szolgáltatást igénybe vevő),

másrészről

Szociális és Rehabilitációs Alapítvány 

Székhely: 1152 Budapest, Aporháza utca 63.

Adószáma: 18167429-1-42

Nyilvántartásba vette: a Fővárosi Bíróság az 1999. június 26-án kelt 13. Pk.60.457/1999/5. számú végzésével lajstrom száma: 7558,
Képviseli: dr. Hegyesiné Orsós Éva kuratóriumi elnök, mint szolgáltatást végző (a továbbiakban: Szolgáltatást végző) 
(a továbbiakban együtt: Felek)

között alulírott napon és helyen az alábbi feltételekkel:

1. A szerződés tárgya

Szolgáltatást igénybe vevő megbízása alapján a Szolgáltatást végző vállalja, hogy a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. pontjában, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 51. §-ában, továbbá a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 67-73. §-ában meghatározottak szerint - személyes gondoskodás keretébe tartozó gyermekjóléti alapellátást, gyermekek átmeneti gondozása, azon belül családok átmeneti otthona - ellátást nyújt 70 férőhelyen Budapest Főváros XIV. kerület közigazgatási területén életvitelszerűen tartózkodó családok részére. A Gyvt. 51. §-ában szabályozott szolgáltatás ellátásával a szolgáltatást végző - a Gyvt. 94. § (3) bekezdés c) pontja alapján -  Budapest Főváros XIV. Kerület Zugló Önkormányzata kötelező feladatát látja el.

2. A szerződés tartalma

 2.1. A Szolgáltatást igénybe vevő megbízása alapján a Szolgáltatást végző vállalja, hogy az 1. pontban meghatározott személyes gondoskodás keretébe tartozó gyermekjóléti alapellátás, - gyermekek átmeneti gondozása - azon belül családok átmeneti otthona szoláltatást és ennek keretében működtetett külső férőhelyeket – biztosítja.
Szolgáltatást végző az 1. pontban meghatározott szolgáltatást a 2.3. pontban a térítésmentesen használatába adott ingatlanban Pest Vármegyei Kormányhivatal Gyámügyi és Igazságügyi Főosztálya által kiadott, véglegessé vált szolgáltatói nyilvántartásba történt bejegyzés alapján végzi.
2.2. Jelen szerződés alapján a Szolgáltatást végző átvállalja a Szolgáltatást igénybe vevőtől a családok átmeneti otthonának működtetését. A Szolgáltatást végző kötelezi magát arra, hogy az intézményében elhelyezést nyert, zuglói lakcímmel rendelkező családok igénybe vehetik a mindenkor hatályos jogszabályban előírt szolgáltatásokat, és azokon kívül, amennyiben a szolgáltatást végző az előírtakon felüli többletszolgáltatást biztosít, azokon lehetővé teszi az ellátottak részvételét: 

a) személyes gondoskodás keretében végzett fizikai és mentális ellátást,

b) a jogszabályban foglaltaknak megfelelő étkezési, tisztálkodási, orvosi ellátást, 

c) életviteli tanácsadást,

d) szociális ügyintézést,

e) speciális problémamegoldó és terápiás csoportokat,

f) mentális és pszichológiai tanácsadást,

g) jogi tanácsadást,

h) foglalkoztatási és rehabilitációs programokat. 

2.3. A Szolgáltatást igénybe vevő az alábbi tulajdonában lévő ingatlanokat a Szolgáltatást végző - haszonkölcsön szerződés keretében történő - térítésmentes használatába adja az 1. pontban rögzített ellátás teljesítésére. 
A Szolgáltatást végző az alábbi ellátási helyeken látja el tevékenységét: 

a)  Csömör, Nagy Sándor u. 1. 





         58 férőhely
       hrsz.: 1303
b) Budapest XIV. Egressy út 18/A.  I. lph. fszt. 6. szám alatti lakás
            3 férőhely

    hrsz.: 32369/0/A/5
c) Budapest XIV. kerület 31358 hrsz. alatt szereplő, természetben Budapest XIV. Fűrész utca

    19. szám alatti 1140 m2 alapterületű, lakóház, udvar, gazdasági épület  ingatlanban a 

    természetben fszt. 2. szám alatt található  44,91 m2   alapterületű lakás               5 férőhely

d) Budapest XIV.  Gyarmat utca 47/A. IV. lph. III. em. 66. szám alatti lakás
 4 férőhely      

    hrsz: 31693/20/A/78.

Az ellátáshoz szükséges eszközöket, berendezéseket, bútorokat a Szolgáltatást végző biztosítja, aki a szerződés hatálybalépésének napjától viseli a lakások használatával kapcsolatos valamennyi költséget.

2.4. Szolgáltatást végző kijelenti, hogy kötelezettséget vállal arra, hogy az ingatlant a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja.

2.5. Szolgáltatást végző az ellátási szerződés bármely okból történő megszűnésekor köteles az ingatlant kiüríteni, rendeltetésszerű használatra alkalmas állapotban visszaadni a Szolgáltatást Igénybe vevő részére.

2.6. A Szolgáltatást végző képviselője a jelen szerződésben nyilatkozatot tesz arra vonatkozóan, hogy az 1. pontban rögzített személyes gondoskodás keretébe tartozó gyermekjóléti alapellátásra - családok átmeneti otthona - vonatkozó hatályos jogszabályi előírásokat, szakmai - módszertani követelményeket, nyilvántartási kötelezettségeket, az adatkezelés és az adatvédelem szabályait ismeri, azokat betartja és betartatja.

2.7. Szolgáltatást végző az intézményvezetőn keresztül eleget tesz az ellátás igénybevételének szabályaihoz kapcsolódó értesítési és tájékoztatási kötelezettségének a Gyvt. 33. §-ában foglaltaknak megfelelő módon.

2.8. Szolgáltatást végző a személyi térítési díjak megállapításánál, illetve a kedvezmény engedélyezésénél saját hatáskörben, a központi előírásokra figyelemmel járhat el.

A személyi térítési díj csökkentésének, illetve elengedésének eseteit a hatályos ágazati jogszabályok, valamint a Szolgáltatást végző személyi térítési díjjal kapcsolatos rendelkezései szabályozzák. A Szolgáltatást végző a személyi térítési díj alapösszegét egyedi esetben méltányosságból csökkenti vagy elengedi, az ebből származó bevétel kiesés a Szolgáltatást végzőt terheli.

2.9. Szolgáltatást végző köteles a szakmai jogszabályok betartása mellett a jelen szerződésben meghatározott szolgáltatásokat biztosítani az adminisztrációs kötelezettségek betartásával.

2.10. A Szolgáltatást végző az ellátást érintő panaszok kivizsgálását a Gyvt. 36. §-ában foglaltak szerint végzi, az intézmény vezetője a jogos panaszt orvosolja. Az intézmény vezetőjének döntése ellen a kuratórium elnökéhez lehet fordulni. A kuratórium elnöke a kivizsgálásról és a megtett intézkedésről a Szolgáltatást igénybe vevő illetékes szakmai bizottságának elnökét - az illetékes szakmai osztályon keresztül - minden esetben tájékoztatja.

2.11. Szolgáltatást végző vállalja, hogy a KSH számára készített éves kötelező adatszolgáltatási jelentés másolati példányát a Budapest Főváros XIV. Kerület Zugló Jegyzője részére megküldi.

3. A szerződés időtartama

Felek megállapodnak abban, hogy jelen szerződést - 1. pontjában meghatározott feladat ellátására – 2023. 03. 21. napjától - 2028. 03. 21. napjáig terjedő időre kötik meg.

4. Bevételek igénybevétele

4.1. A Szolgáltatást igénybevevő vállalja, hogy a Szolgáltatást végző részére évente  

8 500 000 Ft,- azaz nyolcmillió-ötszázezer - forint hozzájárulást ad a szolgáltatás működéséhez, és évente két egyenlő részletben, május 31. és október 31. napjáig utalja át a Szolgáltatást végző Erste Bank Hungary Zrt-nél vezetett 11600006-00000000-94776016
számú bankszámlaszámlájára. 
4.2. Szolgáltatást végző a 4.1. pontban nyújtott hozzájárulás összegének felhasználásáról a tárgyévet követő hó január 31. napjáig köteles pénzügyi elszámolást készíteni, a záradékolt számlák és bizonylatok hitelesített másolatával Budapest Főváros XIV. Kerület Zuglói Polgármesteri Hivatal felé eljuttatni. Hitelesített másolatként a Szolgáltatást végző képviseletére jogosult vagy az általa meghatározott személy által aláírt másolat fogadható el.
4.3. Határidőre nem, vagy nem megfelelően teljesített beszámoló illetve pénzügyi elszámolás esetén a Szolgáltatást igénybevevő hiánypótlás keretében szerződésszerű teljesítésre hívja fel 
a Szolgáltatást végzőt egy alkalommal, 15 napos határidővel, tértivevényes postai küldemény útján. A határidő lejártával további hiánypótlásnak helye nincs, a szerződésszerű teljesítés elmulasztása az elszámolási kötelezettség megszegésének minősül.

Amennyiben a hozzájárulás összegének vagy annak egy részének rendeltetés- és szerződésszerű felhasználása Szolgáltatást végzőnek fel nem róható okból meghiúsul, arról szolgáltatást végző köteles Budapest Főváros XIV. Kerület Zugló Önkormányzata Képviselő-testületét – Budapest Főváros XIV. Kerület Zugló Önkormányzata Alpolgármesterét 1145 Budapest, Pétervárad u. 2.” címén – tértivevényes postai levélben értesíteni. Ezzel egy időben, ugyanezen értesítésben Szolgáltatást végző a Budapest Főváros XIV. Kerület Zugló Önkormányzata Képviselő-testületéhez határidő módosítási kérelmet nyújthat be. Amennyiben erre nem kerül sor, Szolgáltatást végző haladéktalanul köteles a támogatás összegét, illetve maradványát a Szolgáltatást igénybevevő 11784009-15514004-00000000 számú számlaszámára befizetni.

A Szolgáltatást végző a támogatott tevékenységről és a támogatott tevékenység megvalósításával kapcsolatban felmerült valamennyi költségről az ellátási szerződésben rögzített határidőig készíti el az ellátási szerződés szerinti beszámolót. Az ellátási szerződés az egyes finanszírozási időszakok lezárásaként vagy ütemterv alapján több részletben folyósítandó támogatás esetén részbeszámoló benyújtását írhatja elő.
A Szolgáltatás végző kizárólag a támogatott tevékenység időtartama alatt felmerült költségeket szerepeltetheti a beszámolóban. 
4.4. A Szolgáltatást végző igényli meg és használja fel a feladat elvégzéséért a szerződés teljes időtartamára az ellátottak után járó normatív állami támogatást. Szolgáltatást végzőt illeti meg a bevételként jelentkező térítési díj.

5. Felmondás

5.1. Ha bármelyik fél jelen szerződés bármely pontját megszegi, a szerződés 6 hónapos felmondási idővel megszüntethető. A felmondást a másik fél székhelyére intézett ajánlott levélben kell elküldeni, amely a felmondás okát és indokait magában foglaló nyilatkozattal történik.

5.2. Jelenleg szerződés az 5.1. pontban meghatározottak esetén Szolgáltatást végző vállalja, az 1. pontban meghatározott szolgáltatás folyamatos biztosítását a felmondást követő 6 hónapig. A Szolgáltatást végző tudomásul veszi, hogy a szolgáltatás folyamatos biztosításának elmulasztása esetén a Szolgáltatást igénybe vevő kártérítési igényt érvényesít. A kártérítési igény érvényesítése a kiesett szolgáltatási időtartamra vonatkozik.

5.3. A szolgáltatást igénybe vevő a szerződést azonnali hatállyal felmondhatja, amennyiben a Szolgáltatást végző jelen szerződésben foglaltakat súlyosan megszegi, különösen:

a) jelen szerződés 1. pontjában foglaltakat nem teljesíti,

b) jelenleg szerződés 6.1. pontjában meghatározott beszámolási kötelezettségének a Szolgáltatást igénybe vevőnek írásbeli felszólítását követő 10 napon belül nem tesz eleget.

6. Egyéb rendelkezések

6.1. A Szolgáltatást végző évente két alkalommal, január 31. napjáig részletes szakmai beszámolót, és július 31. napjáig tájékoztatót készít a zuglói lakcímmel elhelyezett családokról, amelyet a szakmailag illetékes bizottság önálló napirendenként megtárgyal. A beszámoló tartalmazza különösen:



- a szolgáltatásokat igénybe vevők számának alakulását;

- a szolgáltatások megvalósulásának elemeit;

- az esetleges jövőbeni fejlesztési irányokat.
6.2. A Szolgáltatást igénybevevő kötelezettséget vállal arra, hogy az ellátási szerződést a helyben szokásos módon közzéteszi.

6.3. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény szabályai, szakmai kérdésekben a hatályos személyes gondoskodás keretében a gyermekjóléti alapellátást nyújtó intézményekre vonatkozó jogszabályok az irányadók.

6.4.
 A Szolgáltatást végző tudomásul veszi, hogy Budapest Főváros XIV. Kerület Zugló

Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján az esetlegesen személyes adatnak minősülő adatok kivételével a honlapján közzéteszi a jelen szerződést teljes terjedelmében és az ellátási szerződés egyes adatait.

6.5. A Szolgáltatást végző kijelenti, hogy a feladatai ellátása során kezelésébe került személyes adatok és különleges adatok kezelésére az információs önrendelkezési jogról és információszabadságról szóló 2011. évi CXII. törvény, valamint a 2018. május 25-étől alkalmazandó a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) az Európai Parlament és a Tanács (EU) 2016/679 rendelete előírásai és az irányadó NAIH állásfoglalások, határozatok, vélemények szerint kerül sor.

6.6.  Az államháztartásról szóló törvény végrehajtásáról szóló 368/2011. (XII. 31.) Korm. rendelet 50, § (1) bekezdés (la) pontja alapján a Szolgáltatást végző képviselője kijelenti, hogy a képviselete alatt működő szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.

A Szolgáltatást végző ezen nyilatkozatban foglaltak változása esetén arról haladéktalanul köteles a Szolgáltatást igénybevevőt tájékoztatni. 
A valótlan tartalmú nyilatkozat alapján kötött visszterhes szerződést a Szolgáltatást igénybevevő felmondja, vagy - ha a szerződés teljesítésére még nem került sor - a szerződéstől eláll.

Jelen szerződést Budapest Főváros XIV. Kerület Zugló Önkormányzatának Képviselő-testülete a    
/2023. (  ) határozatával hagyta jóvá, amelyet a Felek elolvastak, értelmeztek, és mint akaratukkal mindenben megegyezőt, jóváhagyólag írtak alá, továbbá példányaikat egyidejűleg átvették.

Budapest, …..….………….



Budapest, …………………………

……………………………………… 

………….………………………………

Budapest Főváros XIV. Kerület



Szociális és Rehabilitációs

Zugló Önkormányzata képviseletében


Alapítvány képviseletében

         Horváth Csaba 



                         Dr. Hegyesiné Orsós Éva 

  polgármester megbízásából                                                        kuratóriumi elnök
           Horváth Zsolt




                   Szolgáltatást végző
Szolgáltatást igénybe vevő

Pénzügyi ellenjegyzés: 

Budapest, ……………………………

………………………………………

Budapest Főváros XIV. Kerület

Zugló Önkormányzata részéről

       pénzügyi ellenjegyző

